**Վալենտինա Հյուգո** (ծննդյան անունը՝ *Վալենտինա Մարի Օգյուստին Գրոս*, ֆր.՝ Valentine Marie Augustine Gross, Valentine Hugo, մարտի 16, 1887(1887-03-16), Բոլուն սյուր Մեր - մարտի 16, 1968(1968-03-16), Փարիզ, Փարիզի շրջան), ֆրանսիացի նկարչուհի, պատկերազարդող։

Կենսագրություն
--------------

Վալենտինա Գրոսը ծնվել է 1887 թվականին, Ֆրանսիայի Բոլուն սյուր Մեր համայնքում, երաժիշտ Օգյուստ Գրոսի և Զելի Դեմլենի (ֆր.՝ Zèlie Dèmelin) ընտանիքում։ Վալենտինայի սերն արվեստի, երաժշտության և թատրոնի հանդեպ նկատվել է դեռևս վաղ տարիքում։ 1907-1910 թվականներին ուսանել է Փարիզի Գեղեցիկ արվեստների ազգային բարձրագույն դպրոցում։

1914 թվականից մտերիմ է եղել Էրիկ Սատիի և Ժան Կոկտոյի հետ, ակտիվորեն մասնակցել է «Տոնահանդես» բալետի ստեղծմանը, այնուհետև սերտ բարեկամական հարաբերություններ է ունեցել ֆրանսիացի «Վեցյակ» կոմպոզիտորների հետ։

Ապագա ամուսնուն՝ ֆրանսիացի հայտնի գրող Վիկտոր Հյուգոյի ծոռանը՝ Ժան Հյուգոյին, Վալենտինա Գրոսը հանդիպել է պատերազմի ժամանակ, 1917 թվականին Միմի և Սիպ Գոդեբսկների տանը։ 1919 թվականին նրանք ամուսնացել են, Ժան Կոկտոն և Էրիկ Սատին եղել են նրանց հարսանիքի վկաները։

1928 թվականին Վալենտինան ծանոթացել է սյուրռեալիստների հետ և 1930-1936 թվականներին ակտիվորեն համագործակցել նրանց հետ։ Միանալով Սյուրռեալիստական հետազոտությունների բյուրոյին՝ 1931 թվականին ստեղծել է Objet à fonctionnement symbolique-ը, որը ներկայացվել է 1933 թվականին Exposition surréalistic ցուցադրման ժամանակ։ Խմբի հետ մասնակցել է այլ ցուցահանդեսների, այդ թվում՝ 1936 թվականին Նյու Յորքի Ժամանակակից արվեստի թանգարանում։ 1943 թվականին Հյուգոյի աշխատանքը ներառվել է Պեգգի Գուգենհայմի Exhibition by 31 Women նյույորքյան շոուում։

1935 թվականին լուսանկարիչ Ման Ռեյնի մոտ եղել է մոդել (*Valentine Hugo with her painting Les Surréalistes 1935*): Վալենտինայի սյուռեալիստական աշխատաքներից են Անդրե Բրետոնի, Արթյուր Ռեմբոյի, Ռենե Կրևելի, Պոլ Էլուարի, Տրիստան Տցարայի, Փոլ Մորանի և այլոց դիմանկարները։

Կյանքի վերջին տարիներն անց է կացրել միայնակության և աղքատության մեջ, վաճառել գրքերն ու նկարները։ Մահացել է իր ծննդյան օրը՝ 1968 թվականի մարտի 16-ին։

Գրքերի պատկերազարդումներ
------------------------

* Լոտրեամոն «Մալդորորի երգերը» (1933 թ.)
* Լյուդվիգ Ախիմ ֆոն Արնիմ «Contes bizarres» (1933 թ.)
* Ռեներ Շար «Placard pour un chemin des écoliers» (1937 թ.)
* Պոլ Էլուար «Կենդանիները և նրանց մարդիկ, մարդիկ և նրանց կենդանիները» (1937 թ.)
* Արթյուր Ռեմբո «Les Poètes de sept ans» (1939 թ.)
* Ռոժե Պեյրեֆիտ «Հատուկ բարեկամություն» (1946 թ.)
* Տրիստան Լերմիտ «Le promenoir des deux amans» (1949 թ.)

Ցուցահանդսներ
-------------

Առաջին անգամ 1933 թվականին Surindépendants Սալոնում իր աշխատանքները ներկայացրել է սյուրռեալիստների հետ, այնուհետև ցուցադրություններ ունեցել աշխարհի տարբեր քաղաքներում։

* Տեներիֆ (1935 թ.)
* Կոպենհագեն (1935 թ.)
* Նյու Յորք (1937 թ.)
* Տոկիո (1937 թ.)

Վալենտինա Հյուգոյի ստեղծագործությունների հետահայաց ցուցադրությունը 1977 թվականին տեղի է ունեցել Culturel Thibaud de Champagne կենտրոնում։

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Grove Art Online / J. Turner — [Oxford, England], Houndmills, Basingstoke, England, New York: OUP, 1998. — ISBN 978-1-884446-05-4
3. 1 2 3 4  Կերպարվեստի արխիվ — 2003.
4. ↑  Ժամանակակից արվեստի թանգարանի առցանց հավաքածու
5. ↑  Union List of Artist Names — 2019.
6. ↑  *Эрик Сати, Юрий Ханон* «Воспоминания задним числом». — второе. — СПб.: Центр Средней Музыки & Лики России, 2010. — С. 449. — 682 с. — ISBN 978-5-87417-338-8
7. ↑  «Valentine Hugo - AWARE»։ *AWARE* (en-US)։ Վերցված է 2017-04-20
8. ↑  Butler Cornelia H. Schwartz Alexandra (2010)։ *Modern Women: Women Artists at The Museum of Modern Art*։ New York: Museum of Modern Art։ էջ 45։ ISBN 9780870707711

Արտաքին հղումներ
----------------

* Valentine Hugo Archived 2014-03-02 at the Wayback Machine. (անգլ.)
* Работы Валентины Гюго в музеях мира (անգլ.)
* Перечень работ в коллекции Carlton Lake гуманитарных наук Гарри Рэнсома центр (անգլ.)

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists · Find A Grave · WikiTree · Rodovid |
|  |
| 

|  Չափորոշչային վերահսկողություն |
| --- |
|  |
| BNE: XX5356821 · BNF: 11907965m · GND: 119008939 · ISNI: 0000000116650292 · LCCN: n84081564 · NKC: xx0180311 · NTA: 068126778 · NUKAT: n2006085617 · PTBNP: 1579544 · SUDOC: 026927594 · VIAF: 68930456 · ULAN: 500092209 · WorldCat VIAF: 68930456 |

 |

 |